คือประจำเดือนหนูมาจะ3เดือนแล้วแต่มากปิบกะปอย เป็นผลข้างเคียงของการฝั่งยาคุมหรือป่าวคะ แล้วยังไงถึงจะหายคะ
สวัสดีค่ะ ผลข้างเคียงของยาฝังคุมกำเนิดที่อาจพบได้คือ การมีเลือดออกกะปริดกะปรอย หรือมีประจำเดือนมาบ่อย ประจำเดือนมานานหลายวัน แต่ส่วนมากจะพบในช่วง 2-3 เดือนแรก หรืออาจพบนาน 1 ปีได้ หลังจากนั้นประจำเดือนจะมาน้อยลงและอาจขาดหายไปในกรณีของ หากไม่เคยมีเลือดออกผิดปกติทางช่องคลอดมาก่อน และมาออกผิดปกติเมื่อฝังยาคุม จึงน่าจะเป็นผลข้างเคียงของยาฝังคุมกำเนิดได้หากเลือดที่ออกมีปริมาณไม่มาก ไม่ได้ออกติดต่อกันทุกวัน ไม่จำเป็นต้องทำอะไรค่ะ แต่หากเลือดที่ออกมีปริมาณที่เยอะ หรือออกเกือบทุกวัน อาจทำให้เกิดภาวะโลหิตจางได้ แนะนำให้ไปพบสูติ-นรีแพทย์ เพื่อพิจารณารับยาที่ช่วยในการหยุดการไหลของเลือด การใช้ฮอร์โมนเอสโตรเจนเสริม หรือพิจารณาถอดยาฝังคุมกำเนิดออกค่ะ